**AVALUACIÓ ORDINÀRIA**

Nota trimestral

La nota final de la convocatòria trimestral s’obté a partir de les notes obtingudes en el treball de les competències específiques de la matèria seleccionades a continuació.

De caràcter general, els instruments d’avaluació seran diferents, preveuran l'autoavaluació i la co-avaluació d’alumnat i garantiran un seguiment continu de cada alumne/a al llarg del procés d'aprenentatge.

|  |  |
| --- | --- |
| **COMPETÈNCIES ESPECÍFIQUES MATÈRIA** | **SELECCIÓ** |
| **Competència específica 1. *Explicar i apreciar la diversitat lingüística del món a partir del coneixement de la realitat plurilingüe i pluricultural de Catalunya i d’Espanya, i les seves varietats dialectals, així com de la reflexió sobre els fenòmens del contacte entre llengües, per afavorir el raonament interlingüístic, refutar els estereotips i prejudicis lingüístics i valorar aquesta diversitat com a font de patrimoni cultural.*** | **X** |
| **Competència específica 2. *Comprendre i interpretar textos orals i multimodals, amb especial atenció als textos acadèmics i dels mitjans de comunicació, mitjançant la captació del sentit general i la informació rellevant, de la identificació del punt de vista i la intenció de l’emissor, i la valoració de la fiabilitat, la forma i el contingut, per construir coneixement, formar-se opinió i eixamplar críticament les possibilitats de gaudi i lleure.*** | **X** |
| **Competència específica 3.** *Produir textos orals i multimodals, amb atenció preferent als textos acadèmics, amb el rigor, la coherència, la fluïdesa i el registre adequats, atenent les convencions pròpies dels diferents gèneres discursius, i participar en interaccions orals amb una actitud cooperativa i respectuosa, tant per construir coneixement i establir vincles personals, com per intervenir de manera activa i informada en diferents contextos socials.* | **X** |
| **Competència específica 4.** *Comprendre, interpretar i valorar, amb sentit crític i diferents propòsits de lectura, textos escrits i multimodals, amb especial atenció a textos acadèmics i dels mitjans de comunicació, reconeixent el sentit global i les idees principals i secundàries, integrant la informació explícita i fent les inferències necessàries, identificant la intenció de l’emissor, reflexionant sobre el contingut i la forma, i avaluant-ne la qualitat i fiabilitat per tal de construir coneixement i donar resposta a necessitats i interessos comunicatius diversos.* | **X** |
| **Competència específica 5.** *Produir textos escrits i multimodals coherents, cohesionats, adequats i correctes, amb especial atenció als gèneres discursius de l’àmbit acadèmic i amb regulació dels iguals i autoregulació autònoma, per construir coneixement i donar resposta de manera informada, eficaç i creativa a propòsits comunicatius concrets.* | **X** |
| **Competència específica 6.** *Seleccionar i contrastar informació procedent de diferents fonts, avaluant-ne la fiabilitat i la pertinència en funció dels objectius de lectura i evitant els riscos de manipulació i desinformació, i integrar-la i transformar-la en coneixement per comunicar-la adoptant un punt de vista crític i personal alhora que respectuós amb la propietat intel·lectual, especialment en el marc de la realització de treballs d’investigació sobre temes del currículum.* | **X** |
| **Competència específica 7.** *Seleccionar i llegir de manera autònoma obres rellevants de la literatura contemporània com a font de plaer i coneixement, configurant un itinerari lector que s’enriqueixi progressivament quant a diversitat, complexitat i qualitat de les obres, i compartir experiències lectores, per construir la pròpia identitat lectora i gaudir de la dimensió social de la lectura.* | **X** |
| **Competència específica 8.** *Llegir, interpretar i valorar obres rellevants de la literatura catalana, castellana i hispanoamericana, utilitzant un metallenguatge específic i mobilitzant l’experiència biogràfica i els coneixements literaris i culturals, per establir vincles entre textos diversos que configurin un mapa cultural i eixamplin les possibilitats de gaudir de la literatura i de crear textos d’intenció literària.* | **X** |
| **Competència específica 9.** *Consolidar el coneixement explícit i sistemàtic sobre l’estructura de la llengua i els usos i aprofundir-hi, i reflexionar de manera autònoma sobre les eleccions lingüístiques i discursives, amb la terminologia adequada, per desenvolupar la consciència lingüística, augmentar el repertori comunicatiu i millorar les destreses tant de producció oral i escrita com de recepció crítica.* | **X** |
| **Competència específica 10.** *Posar les pràctiques comunicatives al servei de la convivència democràtica, de la resolució dialogada dels conflictes i de la igualtat de drets de totes les persones, utilitzant un llenguatge no discriminatori i rebutjant els abusos de poder mitjançant la paraula per afavorir un ús eficaç, ètic i democràtic del llenguatge.* | **X** |

|  |  |  |
| --- | --- | --- |
|  | **INSTRUMENTS D’AVALUACIÓ** | **PONDERACIONS** |
| **COMPETÈNCIES específiques de matèria treballades aquest curs/nivell** | -Proves escrites de la part teoricopràctica. Es farà una prova de cada unitat temàtica treballada.  -Controls de l’ús escrit i oral de la llengua (activitats de comprensió, redacció de textos, comentaris de text, treballs, activitats orals, presentacions...)  -Controls de comprensió lectora (treballs i activitats dels llibres de lectura recomanades...) | **80%**  -60%        20% |
| **COMPETÈNCIES generals** | -Entrega puntual d’activitats, deures i treballs encomanats.  -Observació a l’aula de l’actitud de treball i respecte envers el professor/a, els companys, si mateix i el seu entorn i compliment de les normes de convivència | **20%**    -10%  -10% |

**Observacions rellevants del instruments d’avaluació emprats.**

Per aprovar el trimestre caldrà haver superat ≥50% la suma de les competències seleccionades.

**Justificació d’absència el dia d’una prova o examen.**

Si un alumne falta a un examen, cal que presenti certificat mèdic o justifiqui la seva absència en cas de força major. No es podrà repetir cap examen a un alumne/a sense que aquest justificant sigui lliurat al tutor/a, i a la vegada, comunicat a cap d’estudis i/o la coordinació de batxillerat.

No es pot faltar les hores prèvies a un examen. Si es produeix aquest fet sense cap causa justificable, i l’alumne acudeix a fer l’examen a l’hora programada, aquest no tindrà dret a fer-lo.  L’alumne haurà de fer directament la recuperació establerta segons els criteris d’avaluació de la matèria. Si ja ha fet l’examen i es prova que ha faltat les hores prèvies sense cap justificació, l’examen en qüestió no serà corregit i l’alumne s’haurà de presentar a l’activitat de recuperació establerta dins els criteris d’avaluació de la matèria

**Activitats de recuperació trimestral**

En cas de no superar el trimestre, l’alumne/-a haurà de presentar-se a una prova de recuperació dels sabers suspesos i/o entregar els treballs no presentats al llarg del trimestre.

Nota final contínua (juny)

La nota de la final contínua s’obté a partir de les notes obtingudes en els diferents trimestres segons:

*QF = QT1 + QT2 + QT3*

*3*

*QF = qualificació final*

*QT1 = qualificació del primer trimestre*

*QT2 = qualificació del segon trimestre*

*QT3 = qualificació del tercer trimestre*

**RECUPERACIÓ MATÈRIA PENDENT CURSOS ANTERIORS**

L’alumnat de 2n de BAT que porti la matèria pendent (o matèries) de 1r de BAT, la podrà recuperar durant el primer trimestre de 2n de BAT, d’acord amb el calendari programat de recuperació de matèries pendents.

En cas d’avaluació negativa, l’alumnat podrà recuperar la matèria en una segona convocatòria durant el 2n trimestre i en última instància, a l’avaluació final ordinària i, si escau, a l’avaluació final extraordinària.

La qualificació de la matèria després d'aquestes activitats de recuperació es qualificarà com la resta de matèries, és a dir, de l'1 al 10.

A principi de curs, el/la cap de departament i la coordinació de batxillerat faran arribar les instruccions per recuperar la/es matèria/es pendents del curs anterior a l’alumnat concret.

Només hi haurà millora de nota a final de curs. Aquesta possibilitat s’oferirà únicament en el cas que entre la nota trimestral més baixa i la més alta obtingudes al llarg del curs hi hagi una diferència mínima de 2 punts.